CELEX: 32022D0609(01)
Language: lv
Date: 2022-06-02 00:00:00
Title: Padomes Lēmums (2022. gada 2. jūnijs), ar ko ieceļ Eiropas Pārtikas nekaitīguma iestādes valdes locekļus un viņu vietniekus, kas pārstāv pilsonisko sabiedrību un pārtikas aprites ķēdes intereses 2022/C 225/02

9.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  C 225/2
               
            
         PADOMES LĒMUMS
         (2022. gada 2. jūnijs),
         ar ko ieceļ Eiropas Pārtikas nekaitīguma iestādes valdes locekļus un viņu vietniekus, kas pārstāv pilsonisko sabiedrību un pārtikas aprites ķēdes intereses
         (2022/C 225/02)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 25. panta 1.a punkta c) apakšpunktu,
         ņemot vērā kandidātu sarakstu, ko Padomei ar 2022. gada 20. janvāra vēstuli iesniedza Eiropas Komisija,
         ņemot vērā Eiropas Parlamenta viedokļus, kas pausti 2022. gada 18. maija vēstulē,
         tā kā:
         
                     (1)
                  
                  
                     Ir ļoti svarīgi nodrošināt Eiropas Pārtikas nekaitīguma iestādes (EFSA) neatkarību, augstu zinātnisko kvalitāti, pārskatāmību un efektivitāti. Ir obligāti jānodrošina arī EFSA sadarbība ar dalībvalstīm.
                  
               
                     (2)
                  
                  
                     Ar Eiropas Parlamenta un Padomes Regulu (ES) 2019/1381 (2) tika grozīta Regula (EK) Nr. 178/2002 attiecībā uz, inter alia, EFSA valdes sastāvu.
                  
               
                     (3)
                  
                  
                     Ievērojot Regulas (ES) 2019/1381 10. panta 2. punktu, to EFSA valdes locekļu pilnvaru laiks, kuri savus amata pienākumus pilda 2022. gada 30. jūnijā, beigsies minētajā dienā. Tie EFSA valdes locekļi un locekļu vietnieki, kuru pilnvaru laikam jāsākas 2022. gada 1. jūlijā, jāieceļ saskaņā ar jauno nominācijas un iecelšanas procedūru, kas ieviesta ar Regulu (ES) 2019/1381.
                  
               
                     (4)
                  
                  
                     Padome ar 2022. gada 7. aprīļa lēmumu (3) jau ir iecēlusi dalībvalstu pārstāvjus par EFSA valdes locekļiem un locekļu vietniekiem.
                  
               
                     (5)
                  
                  
                     Jaunajā nominācijas un iecelšanas procedūrā, kas ieviesta ar Regulu (ES) 2019/1381, prasīts, ka EFSA valdē tiek iekļauti arī četri balsstiesīgi locekļi un četri viņu vietnieki kā pilsoniskās sabiedrības un pārtikas aprites ķēdes interešu pārstāvji, proti, viens loceklis un viens vietnieks no patērētāju organizācijām, viens loceklis un viens vietnieks no vides nevalstiskajām organizācijām, viens loceklis un viens vietnieks no lauksaimnieku organizācijām un viens loceklis un viens vietnieks no nozaru organizācijām.
                  
               
                     (6)
                  
                  
                     Locekļi un locekļu vietnieki, kas pārstāv pilsoniskās sabiedrības un pārtikas aprites ķēdes intereses, jāieceļ Padomei, apspriežoties ar Eiropas Parlamentu, pamatojoties uz Komisijas sastādītu sarakstu. Viņu pilnvaru termiņš ir četri gadi, un to var pagarināt tikai vienreiz.
                  
               
                     (7)
                  
                  
                     Komisijas iesniegtajā sarakstā iekļautie kandidāti ir atlasīti, ievērojot uzaicinājumu paust ieinteresētību, kas balstās uz viņu pieredzi un speciālām zināšanām pārtikas aprites tiesību aktu un politikas jomā, tai skaitā riska novērtēšanā, kā arī attiecīgām speciālām zināšanām vadības, administrācijas, finanšu un juridiskajos jautājumos.
                  
               
                     (8)
                  
                  
                     Komisijas iesniegtais kandidātu saraksts ir izskatīts ar mērķi iecelt visus četrus EFSA valdes locekļus un četrus valdes locekļu vietniekus, kas pārstāv pilsonisko sabiedrību un pārtikas aprites ķēdes intereses, pamatojoties uz dokumentiem, ko iesniegusi Komisija, un ņemot vērā Eiropas Parlamenta paustos viedokļus. Minēto locekļu un locekļu vietnieku iecelšana ar šo lēmumu vēl vairāk nodrošina visaugstākos kompetences standartus un visplašāko attiecīgo pieredzi un speciālās zināšanas, kādas ir pieejamas pārtikas piegādes ķēdes tiesību aktu un politikas jomā, tostarp riska novērtēšanas jomā, vienlaikus nodrošinot, lai EFSA valdē būtu attiecīgās speciālās zināšanas vadības, administrācijas, finanšu un juridiskajos jautājumos,
                  
               IR PIEŅĒMUSI ŠO LĒMUMU.
         
            1. pants
            Par Eiropas Pārtikas nekaitīguma iestādes valdes locekļiem un to vietniekiem uz laikposmu no 2022. gada 1. jūlija līdz 2026. gada 30. jūnijam ar šo tiek iecelti:
            
                        Kategorija
                     
                     
                        Locekļi
                     
                     
                        Locekļu vietnieki
                     
                  
                        Patērētāju organizācijas
                     
                     
                        
                           Floriana CIMMARUSTI kundze
                     
                     
                        
                           Eleni IOANNOU-KAKOURI kundze
                     
                  
                        Vides nevalstiskās organizācijas
                     
                     
                        
                           Xavier GABARRELL DURANY kungs
                     
                     
                        
                           Apolline ROGER kundze
                     
                  
                        Lauksaimnieku organizācijas
                     
                     
                        
                           Annette TOFT kundze
                     
                     
                        Maira DZELZKALĒJAS-BURMISTRES kundze
                     
                  
                        Nozaru organizācijas
                     
                     
                        
                           Rebeca FERNANDEZ kundze
                     
                     
                        
                           Dimitrios LADIKOS kungs
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2022. gada 2. jūnijā.
            
               
                  Padomes vārdā –
               
               
                  priekšsēdētāja
               
               A. DE MONTCHALIN
            
         
         
            (1)  OV L 31, 1.2.2002., 1. lpp.
         
         
            (2)  Eiropas Parlamenta un Padomes Regula (ES) 2019/1381 (2019. gada 20. jūnijs) par ES riska novērtēšanas pārredzamību un ilgtspēju pārtikas aprites ķēdē un ar ko groza Regulas (EK) Nr. 178/2002, (EK) Nr. 1829/2003, (EK) Nr. 1831/2003, (EK) Nr. 2065/2003, (EK) Nr. 1935/2004, (EK) Nr.1331/2008, (EK) Nr. 1107/2009, (ES) 2015/2283 un Direktīvu 2001/18/EK (OV L 231, 6.9.2019., 1. lpp.).
         
            (3)  Padomes Lēmums (2022. gada 7. aprīlis), ar ko ieceļ dalībvalstu pārstāvjus par Eiropas Pārtikas nekaitīguma iestādes valdes locekļiem un locekļu vietniekiem (OV C 159, 12.4.2022., 6. lpp.).